b'\n_START_ARTICLE_\nDol Amroth\n_START_PARAGRAPH_\nDol Amroth var en havneby i Gondor, som l\xc3\xa5 p\xc3\xa5 en halv\xc3\xb8y nord for Belfalas. Fra byen styrte en prins over Dor-en-Ernil, et len i Gondor. Under ringkrigen var Imrahil prins i Dol Amroth._NEWLINE_Omr\xc3\xa5det nord for det som senere ble Dol Amroth, Edhellond, var bebodd av alver, og det var derfor flyktninger fra N\xc3\xbamenor bosatte seg i Belfalas. Det var Elendil som ga prinsene av Dol Amroth sin tittel, mot slutten av andre tideverv._NEWLINE_Den alviske kongen Amroth var den siste alven som forlot omr\xc3\xa5det, f\xc3\xb8rst i 1981 i det tredje tideverv, da han forsvant p\xc3\xa5 sj\xc3\xb8en p\xc3\xa5 letning etter sin kone Nimrodel. Det var herfra de tok navnet Dol Amroth (Amroths fjell)._NEWLINE_Galador var den f\xc3\xb8rste prinsen av Dol Amroth. Han var s\xc3\xb8nn av Imraz\xc3\xb4r, et menneske som i f\xc3\xb8lge legendene giftet seg med alven Mithrellas. Dette alveblodet kunne Legolas se i prins Imrahil, 22 generasjoner senere. Ellers var det godt kjent at n\xc3\xbamenorsk blod rant tykt gjennom \xc3\xa5rene til folket i Dol Amroth. De var h\xc3\xb8ye, med gr\xc3\xa5 \xc3\xb8yne og m\xc3\xb8rkt h\xc3\xa5r, og de var noen av sv\xc3\xa6rt f\xc3\xa5 i Gondor som snakket Sindarin p\xc3\xa5 en daglig basis._NEWLINE_Dol Amroth var sannsynligvis en av de st\xc3\xb8rste milit\xc3\xa6re maktene i Gondor, da de ved slaget p\xc3\xa5 Pelennor-engene brakte 700 godt utstyrte soldater, mer enn noen av de andre lenene, selv om landet deres var truet korsarene fra Umbar, allierte av Sauron.'